<classify> NAIBU Waziri wa Ardhi, Nyumba na Maendeleo ya Makazi, Dk Angeline Mabula amelitaka Shirika la Nyumba la Taifa NHC, kuhakikisha kufi kia mwezi ujao inawachukulia hatua wapangaji wote wanaodaiwa kodi inayofi kia Sh bilioni 8.23.Dk Mabula alikutana na Menejimenti ya NHC kwa saa nne mwishoni mwa wiki jijini Dar es Salaam, ikiwa ni mkakati wake wa kulifanya shirika hilo kuimarika kimapato na kufanya kazi zake kwa ufanisi.Alisema katika kuifanya NHC iimarike kimapato ni lazima madeni kutoka kwa wapangaji wake, yakusanywe kwa kuanzisha opreresheni maalumu, itakayowezesha kutambuliwa wadaiwa wote wa kodi ili walipe kwa wakati.Ukiacha zile taasisi za serikali, wote wanaodaiwa ikifika Januari 2020 wafikishwe kwenye vyombo vya sheria na zile taasisi za serikali mkamuone Katibu Mkuu Hazina ili taasisi hizo zikatwe fedha moja kwa moja, alisema Dk Mabula.Kwa mujibu wake, wakati wa shughuli hiyo ya operesheni ya kukusanya madeni, sheria lazima ifuatwe ikiwemo kutoa hati za wito wa madai kwa wadaiwa wote kabla ya hatua nyingine kuchukuliwa.Naye Mkurugenzi wa Umiliki na Uendelezaji wa NHC, Greyson Godfrey alimueleza Naibu Waziri kuwa pamoja na NHC kuimarika kimakusanyo, lakini liko kwenye mikakati maalumu wa kukusanya madeni kutoka kwa wadaiwa wake na moja ya jitihada zake ni kuingia makubaliano maalumu ya namna wadaiwa watakavyolipa madeni.Mkurugenzi Mkuu wa NHC, Dk Maulid Banyani alisema shirika lake limekuwa na mikakati mbalimbali ya kuhakikisha linaimarika kimapato, ikiwemo kutoa motisha kwa watumishi wanaofanya vizuri katika mikoa itakayofikia lengo la makusanyo na kutokuwa na malimbikizo ya madeni kutoka kwa wadaiwa wa kodi.Tumekuwa tukitoa motisha kwa watumishi wanaofanya vizuri na sasa tunaangalia ile mikao ambayo haina malimbikizo ya madeni kwa wapangaji wake kwa asilimia mia moja tuone namna tutakavyotoa motisha ili kuhamasisha mikoa kutokuwa na madeni, alisema Dk Banyani.Aidha, alisema kwa sasa NHC imeanza kufanya uhakiki kwa wapangaji wake ili kubaini wapangaji waliopangisha watu wengine, ambao eneo la Ubungo limetumika kama eneo la majaribio na tayari wapangaji sita wameshaondolewa na kusisitiza kuwa uhakiki huo utakuwa ni wa nchi nzima.Katika hatua nyingine, Naibu Waziri ameagiza kupatiwa orodha ya nyumba zote za NHC zilizouzwa, zisizouzwa, zilizopangishwa na zisizozopangishwa, viwanja vya shirika hilo visivyoendelezwa na nyumba zilizokuwa za Msajili wa Majumba zilizohamishiwa NHC, ili kujua hali ya shirika na mkakati wake katika kuleta ufanisi.Pia Dk Mabula alitembelea maendeleo ya ujenzi wa Machinjio ya Vingunguti na kuridhishwa na maendeleo ya ujenzi huo, ambao uko katika hatua za mwisho za kukamilika.  <topic>: KITAIFA 